‘છોડ…મારી બલા, તૂટી જશે…આમે ય લાંબું જ છે અને તું ખેંચી ખેંચી ને વધારે લાંબું કરી નાંખશે!’ નાક છોડાવતા એ બોલ્યો, ‘બેસ અહિં…!!’ બળ કરી એણે માનસીને ટેબલ સામે ખુરશી પર બેસાડી દીધી. ટેબલ એકદમ સાફ સુથરૂં હતું. રોજની જેમ એના પર આજે અમરના પુસ્તકો પણ ન્હોતા. પાણીનો ગ્લાસ ભરી ટેબલ પર માનસીની જમણી તરફ મૂક્યો અમરે. ટેબલનું ખાનું ખોલી એમાંથી એક ફુલસ્કેપ નોટબુક અને ત્રણ કાગળો કાઢી એણે માનસી સમક્ષ ધર્યા.